Diari Oficial de la Generalitat Valenciana


Sumari del DOGV 2481, del 31-03-1995 (1995/834280)

ORDRE, de 15 de març de 1995, de la Conselleria de Cultura, per la qual es convoca la Mostra de Teatre Jove '95.
----------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/15/(5)/dof/vci/html**

### Dades del document

Número de DOGV
:   2481

Data del DOGV
:   31-03-1995

Secció del DOGV
:   DISPOSICIONS GENERALS

Número del document
:   1995/834280


Data del document
:   15-03-1995

Organisme emissor
:   Conselleria de Cultura

Tipus de document
:   Ordre

ORDRE, de 15 de març de 1995, de la Conselleria de Cultura, per la qual es convoca la Mostra de Teatre Jove '95.   
L'article 3 de la Llei de la Generalitat Valenciana 4/1989, de 26 de juny, de l'Institut Valencià de la Joventut, atribueix a aquesta entitat autònoma, entre d'altres, la funció de potenciar la promoció sociocultural de la joventut.  
Per això, i de conformitat amb el que disposa l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Es convoca la Mostra de Teatre Jove '95 i s'aproven les bases per les quals es regirà, i també el model d'instància, les quals figuren en els annexos I i II d'aquesta ordre.  
Segon  
L'import màxim de les ajudes que es concediran serà de tres milions tres-centes mil pessetes (3.300.000 pessetes), a càrrec del capítol IV, concepte pressupostari 4721, línia de crèdit 4.05 del pressupost de l'Institut Valencià de la Joventut per a 1995.  
DISPOSICIONS FINALS  
Primera  
Es delega en el director general de l'Institut Valencià de la Joventut la resolució d'aquesta convocatòria i se l'autoritza a adoptar les mesures necessàries per tal de dur a terme el que disposa aquesta ordre.  
Segona  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
Tercera  
Aquesta ordre posa fi a la via administrativa, segons el que disposa l'art. 109.c de la Llei 30/1992, i contra ella es podrà interposar recurs contenciós administratiu després de la comunicació prèvia a la Conselleria de Cultura, segons disposa l'article 110.3 de la Llei 30/1992. El recurs contenciós administratiu s'interposarà davant del Tribunal Superior de Justícia de la Comunitat Valenciana, en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana, segons el que disposa l'article 58.3 de la Llei de la Jurisdicció Contenciosa Administrativa.  
València, 15 de març de 1995  
La consellera de Cultura,  
PILAR PEDRAZA I MARTíNEZ  
ANNEX I  
Bases per a participar en la Mostra de Teatre Jove '95  
Primera. Objecte de la convocatòria  
L'objecte d'aquesta convocatòria és la realització d'una mostra encaminada a la difusió d'espectacles teatrals realitzats per grups de joves, com també la realització d'una trobada la finalitat de la qual és l'intercanvi, la formació i l'encontre entre els joves que es mouen en el camp del teatre jove.  
Segona. Participants  
1. Podran participar tots els grups de teatre constituïts per joves residents a la Comunitat Valenciana que tinguen entre 15 i 30 anys l'1 de gener de 1995.  
2. També podran participar-hi els grups amb integrants que no s'ajusten a les edats esmentades, sempre que no superen el 20 per cent del total dels actors i els papers que representen no siguen d'actors principals. Tot considerant que els grups solament podran estar integrats pel director, els actors i aquelles persones que tinguen una funció imprescindible per al muntatge que presenten.  
3. Es constituiran dues modalitats a efectes del desenvolupament de la Mostra de Teatre Jove i la Trobada de Teatre Jove:  
Modalitat A: per a grups de teatre directament dependents de centres d'ensenyaments mitjans.  
Modalitat B: per a grups de teatre dependents d'associacions, escoles municipals de teatre, grups de teatre universitaris, i tots aquells grups independents que complisquen les condicions 1 o 2 d'aquest apartat.  
4. Les obres poden ser d'autor o de creació pròpia. En el primer cas, es recomana dedicar una especial atenció a autors valencians. No es podran presentar obres inacabades.  
Tercera. Inscripcions  
1. Les inscripcions, dirigides a l'Institut Valencià de la   
Joventut i emplenades segons el model que s'acompanya com a annex II d'aquesta ordre, es podran presentar al Registre de l'Institut Valencià de la Joventut (carrer de l'Hospital, 11) i al de la Unitat Territorial de l'Institut Valencià de la Joventut d'Alacant (avinguda d'Aguilera, 1); al Registre de la Conselleria de Cultura (avinguda de Campanar, 32) i als de les direccions territorials de Cultura a Alacant (carrer de Carratalà, 42), Castelló (avinguda de la Mar, 23) i València (carrer de Navarro Reverter, 2); als centres d'informació de l'Oficina d'Informació, Iniciatives i Reclamacions de la Generalitat Valenciana, o per qualsevol dels mitjans previstos en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
2. Si la sol·licitud no reuneix els requisits indicats en l'apartat anterior i en la base quarta, es disposarà d'un termini de 10 dies per a esmenar la falta o presentar els documents preceptius.  
3. El termini d'inscripcions finalitzarà el 30 d'abril de 1995.  
Quarta. Documentació que s'ha de presentar:  
a) Butlleta d'inscripció (segons model que figura en l'annex II), signada pel director o representant del grup.  
b) Relació de components del grup, especificant-hi: nom, cognoms, edat, funció de cadascun d'ells dins del grup.  
c) Fotocòpia del DNI dels components del grup.  
d) Fotocòpia del NIF del grup (si en té).  
e) Dossier on consten els principals conceptes dramatúrgics, el marc històric de l'obra, la descripció dels personatges, el plantejament estètic i escenogràfic.   
f) La trajectòria del grup indicant totes les representacions que s'han fet del muntatge que presenten, com d'altres produccions teatrals.  
g) Un vídeo, en sistema VHS, del muntatge que presenten.  
Cinquena. Resolució convocatòria  
1. El director general de l'Institut Valencià de la Joventut designarà la comissió avaluadora, que estarà integrada per:  
- President: el director general de l'Institut Valencià de la Joventut  
- Vicepresident: cap del Servei de Promoció i Iniciatives Juvenils  
- Secretari sense vot: un funcionari del Servei de Promoció i Iniciatives Juvenils  
- Tres personalitats del món del teatre (directors, actors,  
crítics, etc.) nomenats per designació del director general de l'Institut Valencià de la Joventut.  
2. La comissió avaluadora avaluarà les sol·licituds presentades pels grups per a participar en les fases de la Mostra de Teatre Jove '95 i la Trobada de Teatre Jove '95, atenent criteris d'originalitat, qualitat dels textos, plantejaments estètics i escenogràfics, promoció del teatre valencià i altres que puguen deduir-se de la documentació assenyalada en els apartats e) i g) de la base quarta.  
3. La comissió avaluadora elevarà proposta al director general de l'Institut Valencià de la Joventut, qui resoldrà, per delegació de la Consellera de Cultura, la concessió de les ajudes especificades en la base sisena.  
4. Si, en el termini de tres mesos comptadors a partir del dia en què finalitze el termini de presentació de les instàncies, no s'aprova la resolució corresponent, s'entendrà que totes les peticions presentades han estat desestimades.  
Sisena. Fases  
1. Mostra de Teatre Jove '95  
Per a aquesta fase, la comissió avaluadora seleccionarà, mitjançant el visionat dels vídeos i l'estudi de la documentació aportada, un màxim de 40 grups, cadascun dels quals rebrà la quantitat de 75.000 PTA en concepte d'ajut a les despeses que n'origine l'actuació; ajuda que, en cap cas, no podrà ampliar-se (el desplaçament i les despeses d'atretzo i escenografia aniran a càrrec del grup).  
Les representacions de la Mostra de Teatre Jove '95 es realitzaran entre els mesos de maig a novembre de 1995, en les sales de teatre que l'Institut Valencià de la Joventut posarà a disposició dels grups per tal de dur-les a terme.  
2. Trobada de Teatre Jove '95  
Aquest esdeveniment té com a finalitat l'encontre, la formació i l'intercanvi entre els joves que es mouen en el camp del teatre jove.  
S'hi programaran activitats al voltant del món del teatre, com ara representacions, taules rodones, seminaris i tallers.  
Per a aquesta fase, la comissió avaluadora seleccionarà tres grups d'entre els participants en la Mostra de Teatre Jove '95 per fer una representació durant la Trobada de Teatre Jove '95.   
Almenys un dels grups haurà de ser seleccionat d'entre els inscrits en la modalitat de grups de teatre dependents de centres d'ensenyament mitjà.  
Cadascun d'aquests grups rebrà la quantitat de 100.000 pessetes en concepte d'ajut; ajuda que, en cap cas, no podrà ampliar-se (el desplaçament i les despeses d'atretzo i escenografia aniran a càrrec del grup).  
La Trobada de Teatre Jove '95 es celebrarà a Castelló, durant el mes de desembre de 1995.  
Setena. Altres determinacions  
La participació en aquesta Mostra implica l'acceptació de totes les bases, de manera que se'n podran excloure les inscripcions que no complisquen les condicions que s'hi estableixen.  
L'Institut Valencià de la Joventut resoldrà totes les qüestions que puguen sorgir pel que fa a la interpretació d'aquestes bases.  
Vuitena. Obligacions dels beneficiaris  
D'acord amb el que disposa l'article 47 del Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, els beneficiaris hauran d'acreditar, prèviament al cobrament, que estan al corrent de les seues obligacions tributàries i davant de la Seguretat Social.  
En tot cas, l'obtenció concurrent de subvencions o ajudes atorgades per altres administracions o ens públics o privats haurà de ser comunicada a l'Institut Valencià de la Joventut.  
Els grups participants, per tal de rebre la quantitat concedida en concepte d'ajuda, hauran de presentar un certificat de realització satisfactòria de l'activitat, signat pel cap del Servei de Promoció d'Iniciatives Juvenils.  
Novena. Drets de publicació  
L'Institut Valencià de la Joventut es reserva el dret de publicar aquelles dades, considerades d'interés, de la butlleta d'inscripció, per a la promoció dels joves creadors.  
ANNEX II  
Butlleta d'inscripció  
MODALITAT: A  
B  
(Marqueu la modalitat a què opteu)  
A) DADES DEL GRUP  
Denominació ...  
Adreça ... núm. ... PTA ...  
Població ... CP ...  
NIF del grup ... telèfon .../ ...  
B) Dades de director/a  
Nom i cognoms ...   
Adreça ... núm. ... PTA ...  
Població ... CP ...  
DNI ... telèfon .../... o .../...  
C) DADES DE L'OBRA  
De creació pròpia .. / d'autor ... Títol ...  
Autor/a   
Durada en minuts ... Durada del muntatge en minuts ...  
Durada del desmuntatge en minuts ...   
D) COMPONENTS  
Direcció ... Actors menors de 15 anys ...  
Actors de 15 a 30 anys ..... Actors majors de 30 anys .....  
Tècnics .....  
Nombre total de components del grup ...  
E) DOCUMENTACIa QUE CAL ADJUNTAR  
- Butlleta d'inscripció.  
- Relació components del grup, especificant-hi nom, cognoms, edat i funció de cadascun.  
- Fotocòpia del DNI dels components del grup.  
- Fotocòpia del NIF del grup (si en té).  
- Dossier.  
- Trajectòria.  
- Vídeo del muntatge.  
SOL·LICITE: acollir-me a la convocatòria de la Mostra de Teatre Jove '95.  
..., .. d ... de 1995  
 signat:  
DIRECCIó GENERAL DE L'INSTITUT VALENCIà DE LA JOVENTUT


Còpia Permalink ELI